Helmuth Kasesalu
Helmuth Kasesalu (Helmuth Kasperg; 15. juuni 1929 Ohtu, Harjumaa – 2. mai 2007) oli eesti kirjastustegelane ja mäeinsener. Ta lõpetas 1948. aastal Tallinna 2. Keskkooli (hõbemedaliga) ja 1953. aastal Tallinna Polütehnilise Instituudi mäeinsenerina. Seejärel töötas 1960. aastani TPI mäekateedri lektorina. 1970.–1980. aastatel oli ta kirjastuse Valgus peatoimetaja, hiljem direktor. Aastatel 1991–1999 oli ta EELK Konsistooriumi kirjastusosakonna juhataja. Ta on maetud Ohtu kalmistule.